b'\n_START_ARTICLE_\nAmonio sulfatas\n_START_SECTION_\nPanaudojimas\n_START_PARAGRAPH_\nAmonio sulfatas naudojamas kaip tr\xc4\x85\xc5\xa1a \xc5\xa1armingiems dirvo\xc5\xbeemiams. Dirvoje amonis yra atplaiduojamas ir suformuoja ma\xc5\xbe\xc4\x85 kiek\xc4\xaf r\xc5\xabg\xc5\xa1ties, ma\xc5\xbeindamas dirvos pH, tuo pa\xc4\x8diu duodamas augal\xc5\xb3 augimui b\xc5\xabtin\xc4\x85 azot\xc4\x85. Pagrindinis tr\xc5\xabkumas naudojant azoto sulfat\xc4\x85 yra jo ma\xc5\xbeas azoto kiekis lyginant su azoto nitratu, kuris padidina perve\xc5\xbeimo kainas._NEWLINE_\xc5\xa0i med\xc5\xbeiaga taip pat naudojama kaip pagalbininkas \xc5\xbeem\xc4\x97s \xc5\xabkio pur\xc5\xa1kikliams vandenyje tirpiems insekticidams, herbicidams ir fungicidams. Jis veikia sujungdamas gele\xc5\xbeies ir kalcio katijonus, kurie yra ir \xc5\xa1ulinio vandenyje, ir augal\xc5\xb3 l\xc4\x85stel\xc4\x97se.\n_START_SECTION_\nLaboratorinis panaudojimas\n_START_PARAGRAPH_\nBiochemijoje, amonio sulfato nusodinimas yra paplit\xc4\x99s metodas gryninant baltymus atrankiu nusodinimu. Amonio sulfatas yra itin tirpus vandenyje, tod\xc4\x97l galima pagaminti labai koncentruotus tirpalus, kuriuos naudojant baltymai nus\xc4\x97s tam tikrose koncentracijose. Tai u\xc5\xbetikrina patog\xc5\xb3 ir paprast\xc4\x85 b\xc5\xabd\xc4\x85 frakcionuoti sud\xc4\x97tingus baltym\xc5\xb3 mi\xc5\xa1inius. Taip pat amonio sulfatas yra \xc4\xafvardintas kaip sud\xc4\x97tin\xc4\x97 daugelio vakcin\xc5\xb3 dalis Lig\xc5\xb3 kontrol\xc4\x97s centre, JAV.\n_START_SECTION_\nGavimas\n_START_PARAGRAPH_\nVienas i\xc5\xa1 b\xc5\xabd\xc5\xb3, kuriuo amonio sulfatas yra pagaminamas, vyksta reaguojant susintetintam amoniakui su sieros r\xc5\xabg\xc5\xa1timi:_NEWLINE_2 NH\xe2\x82\x83 + H\xe2\x82\x82SO\xe2\x82\x84 \xe2\x86\x92 (NH\xe2\x82\x84)\xe2\x82\x82SO\xe2\x82\x84'